User:DanaHernandez01

hanDANA ba?

Kilalanin natin si Dana Hernandez.

Bata pa lamang si Dana ay hilig niya na ang sumayaw at umawit, palagi itong sumasali sa mga patimpalak sa kanilang paaralan noong siya ay nasa elementarya. Hanggang ngayon palagi parang siyang kumakanta, kahit sintunado, at sumasayaw kahit puro tiktok lamang ang kaya niyang gawin. Siya ay panganay at may isang nakababatang kapatid. Hilig niya rin ang magluto ng keyk, at mga kakanin, kaya mayroon siyang negosyong kakanin.

Bakit ang hilig mo mag picture?

May mga pagkakataon na hiling natin na maibalik ang oras, na maibalik ang dati. Madaming pangyayari na ang dumating sa buhay ng lahat, kaya si Dana Hernandez pinili niya mag dala ng kamera kahit saan siya mag punta. Wala namang "time machine" sa mundong ito kaya sa litrato na lamang siya umaasa, umaasa na masisilayan muli ang mga mukha, ngiti, mga lugar, at pati na rin ang pakiramdam ng mga nakuhanan nya ng larawan.

Akalain mo na hindi na kailangan ng salita para malaman ang isang kwento. Isa pang dahilan kaya hilig ni Dana ang pagkuha ng litrato, ay dahil sa iba't ibang kwento na naipapahayag nito. "Sa bawat tao na nakukuhanan ko ng litrato, iba't ibang mukha, iba't ibang reaksyon, iba't ibang istorya ang nakukuhanan ko." Ang larawan ay hindi lamang larawan, may baon itong kwento, at inspirasyon para sa lahat ng tao.

Mga Lalaking Di Naman Ako Kilala

Sa panahon ngayon na uso ang social media, kalat na kalat ang mga litrato at bidyo ng mga singer, artista, mga banda na mula sa iba't-ibang bansa. Bakit nga ba sila kinababaliwan? Bakit mas gusto pa ng karamihan yung nasa malayo? bakit hindi nalang si papi Alden?

Dahil sa nauso, marami na ang nagtaka, marami na ang nagsaliksik, at marami narin ang nakisabay at nabaliw. Kahit a mga pagkain, o gamit iba talaga ang dating kapag sinabi mo na "galing ibang bansa ito" o di naman kaya "imported" ang isang bagay, talaga namang maiisip mo na mamahaliin ito at kakaiba dahil walang ganyan dito sa Pilipinas, kaya ganoon nalang din ang tingin ng iba sa ibang mga kalalakihang pilipino, maaring nagsawa na o baka may ibang dahilan pa talaga. Ngunit wala namang masama kung humanga ka sa di ka naman kilala, sa nasa ibang bansa, basta't masaya ka at walang natatapakang iba, bakit hindi?